Maya Angelou egyik mondása:
"Egyetlen álomkép millió valóságot képes megváltoztatni."
Milyen álmod vagy vágyad szeretnéd megvalósítani?
Mindig is szerettem volna vállalkozni.
Lehetnék tanácsadó.
Gluténmentes életmódba kezdek, miután megettem ezt a szelet csokitortát!
(Nevetés)
Egyszer majd szembeszállok azzal a kötekedő főnökkel.
Papíron jó vagyok, jól kellene éreznem magam.
De tudom, hogy ennél többre is vihetném.
Tudod, hogy így van, mert így érzed.
Éjszakánként csak fekszel az ágyban. Az álmaidról mesélsz a párodnak,
barátaidnak, de sajnos legtöbbször továbbra is
ugyanazokat a szokásokat követed, amelyek miatt nem tudsz változtatni.
És azt kérdezed magadtól: "Hogyan válthatnám valóra?"
Kutatások szerint annak esélye, hogy az életeden változtatsz
9 az 1-hez.
9 az 1-hez, még akkor is, ha az életedet fenyegető betegségben szenvedsz.
De hadd mutassam meg, hogyan tudsz felülkerekedni az esélyeiden.
Élheted a megérdemelt életedet. Az ajtó nyitva áll előtted.
De ahhoz, hogy a céljaid elérd, először látnod kell őket, majd el kell hinned,
végül pedig kedvesen megkérni az agyadat, és arra tanítani, hogy segítsen neked
a víziód valóra váltásában.
Hogy is látjuk a víziónkat?
Egy képen keresztül.
Olyan képen, ami mozgásra ösztökélhet.
Egy kép,
amely nemzeteket egyesíthet,
amelytől összeszorul a szíved,
és arra késztet, hogy tégy valamit.
A Roche Gyógyszeripari vállalat igazgatója arra kért minket,
hogy foglaljuk képbe az ő vízióját.
A kép megszületése előtt a dolgozók kevesebb, mint 40%-a értette
a vállalat vízióját és stratégiáját.
Miután látták ezt a képet, 96%-uk értette meg, és 84%-uk rájött,
hogy mit is csinálnak napi szinten ahhoz, hogy igazodjanak a képhez.
Hogyan is használhatsz tehát egy képet a te céljaid elérésére?
Úgy, hogy rajzolsz egyet!
Ehhez nem kell művésznek lenni, még csak rajzolni sem kell tudnod.
Bármennyire egyszerű lehet a rajz arról, hol is vagy jelenleg,
mi az aktuális helyzeted, és hol szeretnél lenni,
mi a kívánt új valóság számodra.
Hirtelen kirajzolódik előtted a a változás útvonala.
Akkor tehát mi is a jelenlegi helyzeted?
Mondjuk, te vagy Joe.
Joe-nak van egy jó munkahelye.
Joe-nak van egy csodálatos felesége, Amy.
Joe jól keres,
de mint sokan mások, Joe többet szeretne elérni az életben.
És szeretne megszabadulni pár dologtól.
Talán a rengeteg munkától, talán a lehúzós főnökétől.
Talán Joe-nak nemesebb céljai vannak, de nem tudja, hogyan érje el őket.
Joe jelenlegi helyzete már vizuálisan megjelent előttünk.
Jobban meg tudunk dolgokat jegyezni, ha egy képhez kapcsolódnak.
Egészen pontosan 65%-kal jobban.
Akkor most képzeljük el, hogy Joe szeretne valamit változtatni a jelenlegi helyzetén.
Fel szeretné építeni a megálmodott, vágyott valóságot.
Ahhoz, hogy Joe szabadon álmodhasson,
először is....
...be kell csapnia az agyát.
Mivel az agy bal oldala a kritikus oldal,
amely mindig igyekszik téged megóvni, gondoskodni róla,
hogy ne csinálj semmi hülyeséget vagy veszélyeset.
Joe tehát azt mondja a kritikus félnek, hogy csak a képzelőerejét fogja használni.
Amikor a képzelőerőnket használjuk, az agy jobb féltekéje lép működésbe,
amely kreatívvá tesz és kitárja előtted a lehetőségek tárházát.
Most pedig álmodjuk meg Joe új életét.
Ideális esetben
egy év múlva milyen is lesz Joe élete?
Hé, Joe-nak új munkahelye van. Remek.
Joe-nak új főnöke van: saját maga.
Joe-nak van pár fantasztikus partnere,
és Joe-t majd' szétveti a kreativitás és az ötletek sokasága,
és mindaz, amiről álmodunk.
Kapcsolatok,
és tervek,
és szabadság,
és szeretet.
Ezt a képet én most szívességből rajzoltam meg Joe-nak,
de a valóságban magának kell megrajzolnia.
Mert engem nem tudna megfizetni.
(Nevetés)
De valójában azért, mert az ad a legtöbb erőt, ha magadnak fested le a képet.
Most tehát megvan Joe rajza,
és bele kell, hogy élje magát.
Meg kell töltenie színekkel,
meg kell töltenie érzelmekkel.
Bele kell magát képzelnie úgy, mint ha a kép belsejében lenne.
Az agyunk szerotonint és oxitocint termel, amikor rajzolunk és álmodunk.
És ettől boldognak érezzük magunkat.
Tetterősnek, kreatívnak,
menőnek érzed magad.
Most pedig megvan Joe aktuális állapota és vágyott új valósága.
Akkor hogyan is juthat el Joe innen oda
mindössze három bátor lépésben?
Három bátor lépés?
Ha tudnám, hogy jussak el innen oda három bátor lépéssel,
már 25 éve megtettem volna,
amikor olyan frizkóm volt, mint McGywernek.
(Nevetés)
És itt kezdődik a varázslat. Az agyad ismer téged.
Eltárolt mindent, amit valaha láttál, hallottál, tapasztaltál,
valós és képzelt dolgokat.
Csak arra kell megkérned, hogy rakja össze neked a puzzle darabjait.
Ennyire egyszerű.
3 dimenziós világban élünk,
de a fény a retinára
két dimenzióban esik, és az agyunknak ezzel meg kell birkóznia.
Tehát, mit csinál ezzel a harmadik dimenzióval?
Kitalálja.
Kitalálja!
És úgy, ahogy képes kitalálni, hol a kávéd,
amikor fel akarod emelni, azt is ki fogja találni,
mi az a három bátor lépés, amit meg kell tenned.
Annyit kell csak tenned, hogy megnézed a képet, és behunyod a szemed.
Ezután az agyad újrahasznosítja a látottakat, újra felépíti azt,
és hozzáad mindent, amit valaha láttál, hallottál, tapasztaltál,
vagy amiről fantáziáltál, majd ezután eléd tárja
a lehető legjobb megoldást.
Ha kicsit ellazulsz és megkérdezed,
mi is a legbátrabb dolog, amit tehetnék ahhoz, hogy eljussak innen oda?
Bumm, azonnal megfogja mondani neked.
Lásd meg,
hidd el,
tégy érte.
A veszély viszont az, hogy ha bármelyik lépés túl ijesztőnek tűnik,
az agyad ösztönös, racionális fele
megpróbál majd lebeszélni róla.
Na ne, én ezt nem akarom megcsinálni...
Ez az íróasztal nem is olyan kicsi, a lábaim simán elférnek alatta.
20 000 dollár évente? Az egy teljesen tisztességes fizetés.
A főnök? Hát, végül is nem is annyira gonosz velem.
Tudod mit? Inkább itt maradok, ahol vagyok.
Nagyon kényelmes itt.
Akkor hogyan is tudod rávenni magadat arra, hogy egy nagyon bátor dolgot tégy?
Úgy, hogy a legszörnyűbb képet rajzolod le, hogy amikor ide nézel,
mindened fáj.
Amikor itt vagy, eksztázisba kerülsz,
minden fantasztikus, és máris az általad rajzolt
kapcsolatokkal teli, szabad életet éled.
Tehát minden nap felkelsz, átéled a képed, elképzeled a lehetőségeid,
és ami a legfontosabb: teszel azért, hogy valóra váljon.
Csak teszel érte egy kicsit.
Felhívod az egyik barátod, aki nemrég saját céget alapított,
és megkérdezed tőle: "Hogy csináltad?"
Megkérdezed Amyt: "Támogatni fogsz az elképzeléseimben?"
Odamész a főnöködhöz, és fizetésemelést kérsz.
És te leszel a 10 közül az az ember, aki képes változást hozni az életébe.
Ezt a sablont megtaláljátok a széketeken is,
így rajozhattok ti is úgy, ahogy én most Joe-nak rajzoltam.
Ma láthattatok pár fantasztikus ötletet,
amelyek inspirálhattak titeket az álmaitok eléréshez.
Ha van merszetek, rajzoljátok le az álmotokat a sablonra.
És ha még több merszetek van, válasszatok ki a rajzból egy szimbólumot,
ami a vágyott új valóságot jelképezi, fotózzátok le a telefonotokkal,
és küldjétek el nekünk a TEDxRainier-be. Ahogy Maya Angelou mondta:
"Egyetlen álomkép millió valóságot képes megváltoztatni."
Három bátor lépés elég egyetlen valóság megváltoztatásához, méghozzá a tiétekéhez!
Köszönöm.
(Taps)